AlexejDobrolubov/national_council_slovak_2010 huggingface dataset:
12. schôdza NR SR - 14.deň - A. dopoludnia
Dátum: 2024-05-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

128. Martýr, mučeník. Dávajte si pozor na človeka, ktorý vedome robí zo seba martýra. To je tiež, citujem ti, počúvaj pozorne. Ty tu rozprávaš o grobianskom urážaní, Martina? Počula si, čo tu predviedol Blaha, čo tu predviedol Danko? Čo tu predvádzate Takáč a ďalší? Ako šírite nenávisť, Martina? Počúvaš o tom? Čo ty rozprávaš o nebezpečnom vyhrážaní sa smrťou? Mojej rodine sa vyhrážajú, nám, nám sa vyhrážajú, vaši priaznivci, Martina, vy to robíte. Mohla by si počúvať?! My sme ťa počúvali, Martina. Angažovaní herci? Ja ti môžem povedať o tvojich angažovaných hercoch, ktorí vám robia angažovanú politiku. Ktorí vystupovali na, na mítingoch Roberta Fica, na vašich mítingoch, ktorých si uverejňujete. Nechajte ľudí a hercov, nech si robia, čo chcú. Huliak tu hlasuje na verejnosti, hajluje. To ti je tiež, to je odporné? Povedala si, že, že je to odporné. Tak hajloval. Alternatívne médiá? Ty rozprávaš o alternatívnych médiách, tí, čo šíria hoaxy, klamstvá, šíria proruskú propagandu, tak rozprávate, že sú alternatívne médiá? Ja som nič nedostal, ja som nič nedostal. Kádrujete? My kádrujeme?! Vy, vy si, počúvala si rozprávanie pred tebou idúceho Danka a týchto ľudí, ako ste kádrovali? Ako ste rozprávali, čo sme my a kto sme my? Osočovanie občanov, čo majú slušné názory? No tak veď vy ste nás, vy ste tu teraz poosočovali každého jedného človeka, čo má odlišný názor ako vy. Cenzúra iného názoru. My sme robili cenzúru iného názoru? Ak sú naozaj šírenie klamstiev a neprávd, ak je cenzúra, takže máme dovoliť, aby sa ľudia, ktorí naozaj klamú a, a zavádzajú? Martinka, keby si takto vystupovala, takto vystupovala aj v televízii a naozaj ako teraz si robila martýrku, tak je super. Ale príde médium, vy ste kto? Kto ste vy? Čo ste zač, čo tu chcete? Čo to robíte? Takto sa správaš, Martina. Teraz si spravila martýrku, ktorej zasahujú do rodiny. Martina, nám, našim rodinám aj tvoje správanie ubližuje.
12. schôdza NR SR - 14.deň - A. dopoludnia
Dátum: 2024-05-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

112. Ďakujem. No musím reagovať na vás, pani poslankyňa, pretože vaša predchádzajúca kolegyňa povedala, že je dobré, keď nie je vidieť ministra kultúry a potom vy ste povedali, že to nie je dobré, keď nie je vidieť, lebo Milanovú nebolo vidieť, ale zase ja musím povedať, že naozaj musím pochváliť Natáliu za to, že nezasahovala, nebola, vôbec nerobila do kultúry žiadne zásahy, ale, ale ja viem, že napríklad prvýkrát v histórii samostatnej SR sme sa stali členmi svetového výboru pre nehmotné kultúrne dedičstvo. 254 miliónov išlo z Európskeho fondu regionálneho rozvoja na obnovu národných kultúrnych pamiatok, viac ako 200 miliónov na štátne národné kultúrne pamiatky, zazmluvnili sa kreatívne centrá, participovalo sa na, rómska kultúra participovala na ochrane národných kultúrnych pamiatok, dotačný program Obnov si svoj dom na obnovu národných kultúrnych pamiatok sa navýšil z 12 na 15 miliónov. Prvýkrát sa schválilo pre kultúrne domy, divadlá, galérie 21 miliónov z REACT-EU, zabezpečili 40 miliónov z EÚ-fondov a tak ďalej, a tak ďalej, a tak ďalej, a tak ďalej. Čo bolo veľmi pre mňa prínosom, bolo, že naozaj počas kovidu sa tu diali veci, ktoré pomáhali, pomáhali kolegom umelcom. Ja som nedostal teda nič, ale napríklad poslanec Migaľ dostal podporu kovidovú, ktorú využil na to, že, že svojej dcére urobil videoklip. Ale nesúhlasím s vami, naozaj tá Milanová nebola viditeľná a mne sa to veľmi páčilo, pretože nezasahovala, ale viditeľná bola vo svojej práci. Určite urobila nejaké chyby, ja nehovorím, že nie, ale nesúhlasím s vami. Ale súhlasím s tým, čo ste povedali, že ministerka kultúry, ktorá je teraz na Telegrame a na ruskej, proruskej dezinformačnej sieti informuje o tom, ako, ako, aká je, ako jej tu ubližujeme, to je úbohé, to je choré. Pani ministerka, vystúpte, vystúpte a porozprávajte, nech môžme na vás reagovať! Obhájte sa! Ďakujem.
12. schôdza NR SR - 14.deň - A. dopoludnia
Dátum: 2024-05-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

90. Reagovali ste na Blahu, ktorý vo svojom vystúpení hovoril, že ľudia nás nemajú radi, že naozaj sme prehrali tieto voľby. No a ja som neprehral tieto voľby, pretože ja som slobodne hlasoval, ale keď povie, že ľudia vás nemajú radi, tak ja si myslím, že opak je pravdou, že 60 % národa nemá rado túto vládu, ale to je, to je iná vec. Povedali ste, že sloboda by mala byť, teda kultúra by mala byť slobodná a to je to, čo vyčítam Slovenskej národnej strane, to je to čo vyčítam ministerke kultúry, že stráca, ona berie tú slobodu tým umelcom, ona berie. Tu vystupoval Taraba, keď tu vystupoval, rozprával o tom, že nahí umelci, tak potom zrušme sochy v múzeách. Ja som ešte na Vysokej škole múzických umení na herectve sme s mojím kolegom spravili etudu, kde sme sa vyzliekli a naozaj bolo to veľmi zaujímavé. Ľudia chodili, bolo to v prítmí, takže budeme rušiť všetko také. Teraz napríklad zase ma spomínali, že som nahý prebehol cez námestie, no pred 25 rokmi. Ale im napríklad nevadí, že trošku troškoval premiér nahý na úrade vlády, to im nevadí. Im nevadí ich nahota premiérov, im vadí toto. No a ešte takú malú poznámočku mám. Tuná, spomenul si toho Blahu, ktorý rozprával, že sme infantilní, ako sa tu rehoceme. No tak v kúte tie dve poslankyne SMER-u sa vkuse rehocú a infantilne sa usmievajú, ale to mu nevadí, to Blahovi nevadí. Ony sa môžu infantilne usmievať, rehotať, ale to mu nevadí. Vrátim sa ešte k Martine Šimkovičovej. Martina Šimkovičová má jeden dar, jeden neskutočný dar a to dar arogancie. Ministerka kultúry nemôže byť arogantná. Ministerka kultúry musí byť človek, ktorý naozaj sa usmeje aj na toho umelca, ktorý tu to umenie robí trošku iným spôsobom, ako ona chce. Martina Šimkovičová má dar arogancie. Ona to, čo sa jej nepáči, nebude v kultúre, nebude v národnej kultúre. A to čo je národné, chce hovoriť ... (Prerušenie vystúpenia časomerom.)
12. schôdza NR SR - 14.deň - A. dopoludnia
Dátum: 2024-05-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

46. No tak toto bolo vystúpenie Blahu, ktorý kandiduje do Európskeho parlamentu. Blaha, som zvedavý, keď budeš predsedať, Blaha! Keď budeš predsedať a ja budem vystupovať a budem rozprávať od veci, tak ako si rozprával, Blaha, ty od veci, opováž sa ma zastaviť, Blaha! Počuješ?! Blaha. Opováž sa ma zastaviť! Opováž sa ma raz zastaviť, pretože si Šimečkovej nepovedal ani jedno slovo. Ani jedno slovo. A počuli ste, čo povedal?! Počuli ste?! Že my nevieme, čo je to báť sa o svoje deti! Tento sociopat diktátorský, už raz som mal s ním konflikt, keď urazil moju manželku a potom ako kvičiace prasa vzadu kvičal, ako kvičiace prasa, toto je on, uráža, uráža naše rodiny! A mám s tým naozaj teraz veľký problém, pretože sa rieši to, čo robia mojim deťom aj vďaka takýmto vystúpeniam, ako vystúpil tento sociopat Blaha! A zase by si zaslúžil po papuli, ale strašnú po papuli! Čo si to on dovoľuje?! Čo vie o mne?! O mojich deťoch, ako sa ja bojím o svoje deti?! Prašivý, odporný sociopat! A toto ste vy! Toto ste vy! Čo vystúpil k Šimkovičovej vo svojej, vo svojej diskusii?! Koľko mal k Šimkovičovej?! Celé to bolo odporné, nechutné. A takto šírite nenávisť! Takto šírite nenávisť. Je mi vás ľúto. Ja som hlboko presvedčený, že tak ako Šimečka toleroval, tak ako Šimečka toleroval teraz tie jeho odpornosti, a ja mu to pripomeniem, keď budem vystupovať v rozprave, a spomeniem, jeho spomeniem a jeho veci! Blaha, počuješ ma?! Opováž sa ma raz zastaviť! Raz, lebo si povedal, že sa bojíte vypočuť ten názor! Opováž sa ma raz zastaviť.
12. schôdza NR SR - 14.deň - A. dopoludnia
Dátum: 2024-05-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

28. Pán Taraba, vy ste vôbec nevyšli z koľají, ktoré tu predvádza Fico, ktoré tu predvádza vládna koalícia. Postavíte sa, dourážate ľudí. Osobne nie ste osobný, presne ako Danko. Viete, vy rozprávate o tom, kto kde dosadzoval. Ja viem o jednom vašom bratrancovi a to je len jeden bratranec. SNS je strana, ktorá naozaj teraz nerobí nič iné, len ľudí z pozícií dáva preč a všade dosadzuje svojich ľudí. A to je, to je fakt. To nie je to, že, že si to niekto vymýšľa, že si to vymýšľame my v SLOVENSKU alebo v Progresívnom Slovensku. Toto robíte. Vy ste jednoducho strana, ktorá si dosadí niekde pytliaka a povie: "No tak ale ten pytliak už neni pytliak. On bol pre desiatimi rokmi pytliak. Už sa zmenil." No a pani Šimkovičová, ja ju naozaj poznám osobne. Ja viem, ako sa ona dostala do televízie Markíza, ale o tom nebudem rozprávať. A ja viem, čo robila v tej televízii Markíza a pani Šimkovičová je pre mňa človek, ktorý naozaj sa správa nie ako ministerka kultúry, ale keď, keď príde k nej niekto a keď prídu k nej aj z bývalej televízie, tak namiesto toho, aby mala nadhľad, veď ona je ministerka kultúry, by mala k tým ľuďom a k tým novinárom pristupovať aspoň trošičku kultúrne a veď keď má čisté svedomie a je to žena, ktorá vedie ministerstvo spravodlivo, nech im odpovedá. Ale jej arogancia a jej správanie sú presne ako, ako predvádzate vy, celá SNS. Keď sa spýtate niečo na Huliaka, no tak to je niečo katastrofálne. Ja sa čudujem Farkašovskému, že tam je, ale to je môj osobný, osobný pocit. Pani ministerka, ja to budem opakovať stále, nemá tam čo robiť. Ja som vo svojich divadelných predstaveniach ikskrát improvizoval aj mimo textu a spomínal som, či už to bol Mečiar, či už to bol Fico, či už to bol Kňažko, nikdy ma nikto nezavolal na koberček. Nikdy. Teraz? My sa vraciame do socializmu.
12. schôdza NR SR - 14.deň - A. dopoludnia
Dátum: 2024-05-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

10. Ďakujem, ja verím, že teda vykážete všetkých SNS-ákov, čo sme doniesli kvety. Verím, ani jedného ste neupozornili, až potom keď som doniesol toto, aby si Danko uvedomil, že naozaj tá Zem je plochá ako jeho ploché vystúpenie teraz. V úvode hneď Danko povedal, že nebude osobný, ale začal urážať Deja a ja som na nejakých práškoch. Človek, ktorý sa v živote nezbaví biľagu, že ožratý zlikvidoval a zdrhol ako taký zbabelý, odporný ožran, zdrhol z miesta činu, tak tu ide moralizovať. Ale naozaj toto odvolávanie a vystúpenie Andreja Danka, ktorý je, minule tu povedal Raši, že o tom, že niekto je Mister Hyde a Doctor Jekyll, tak toto bol klasický príklad. Povedal A a vzápätí povedal B. Povedal, že vy ste odporní, ale ste aj rozumní. Vy tu rok vlastne idete zožrať OĽANO, ale vlastne vy ste správni. KDH sú super, ale nakladáte im ako, no, Danko, to bolo, to bolo úžasné. Ja budem hlasovať za odvolanie pani ministerky preto, lebo ju poznám. Poznám ju z jej práce v televízii Markíza. Poznám ju, čo tam robila, ako robila a viem, prečo ju vyhodili z tej televízie za jej xenofóbne a rasistické názory. A to prezentovala aj v televízii, ktoré doteraz v tej televízii robia, a vy to skrývate za, za názor, za to, že vlastne každý môžeme mať názor. Naša ministerka kultúry prezentuje xenofóbne názory v televízii, ktorú si premenovali na Martinka a Peťko. Ale čo je strašné?! Za komunizmu som zažíval, za socializmu, ako si volali na Ústredný výbor niekoho, kto porušil socialistický realizmus. Šimkovičová ide zavolať herca preto, lebo si dovolil povedať, že ju nemá rád. Že ju nemá rád! To je tak ploché ako to, že Šimkovičová má pri sebe človeka, ktorý tvrdí, že Zem je plochá. Dámy a páni, Martina Šimkovičová nemá čo robiť na ministerstve kultúry, nemá.
13. schôdza NR SR - 1.deň - B. popoludní
Dátum: 2024-05-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

10. Ďakujem veľmi pekne. No, škoda, Raši už odišiel, išiel asi do Chorvátka na vilu. Musím povedať, že som si pozorne vypočul vás aj jeho. On mi kázal gúgliť, kde sme boli strašne zlí v tej pandémii, tak ja som našiel také, že Slovensko patrí v prvej vlne pandémie medzi najúspešnejšie krajiny a tak ďalej a tak ďalej. Ale gúglil som aj Rašiho a musím s vami súhlasiť, čo sa dialo v 2009, si Penta cez cyperské schránkové firmy platila 400 mil., zodpovedný Raši. Vláda SR schválila nákup pandemickej vakcíny pre prasaciu chrípku a v tom čase u nás tá registrácia nebola. Zodpovedný Raši, kšeftíky. Súťaž na 40-tisícovú štúdiu vyhrala firma Ernst & Young, zodpovedný Raši a tak ďalej a tak ďalej. Minister zdravotníctva Raši plánuje v čase finančnej krízy míňať, kde iní šetria, 800-tisíc na zlepšenie svojho imidžu a tak ďalej. No keď som si ja našiel Rašiho, mňa zaujala napríklad tá vila v tom Chorvátsku, on tvrdí, že to nie je jeho, že to je napísané na Juraja Fajtu a Fajta je ten týpek, ktorý, ktorý tie cétečká predražené robil za Rašiho, za Rašiho. Takže Raši si chodí do chorvátskej vily, to je presne ten istý princíp ako Peťo, Peťulo, Pešulo, náš prezident, ktorý vlastne nemá tu vilu, ale on tam bude chodiť žiť vo Vrakuni. Novotný poslanec NR SR obvinil z podvodu Richarda Rašiho v Košiciach a tak ďalej a tak ďalej. No ja som si vygúglil Rašiho a jeho politický život a hlavne jeho kamarátstvo s Paškom. Musím povedať, že to, čo predviedol, je odporný hyenizmus. Naozaj tak ako odporne sa tu správal k Dvořákovi, k pánovi Stachurovi, ku Krajčímu. A to, čo povedal o tých 20-tisícoch mŕtvych, to je taký hyenizmus, toto používate vy všetci. Vy všetci toto používate a zneužívate ľudské city. Vám sa to tak vráti. Raši, to bolo odporné a nechutné.
12. schôdza NR SR - 13.deň - B. popoludní
Dátum: 2024-05-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

143. Ďakujem. No prišli usilovné včeličky na hlasovanie, ktoré tu celý čas neboli, tak už bzučia a vyrušujú. Celý čas tu neboli, tak verím, že ich, pán Šimečka, zabzučíte. Ale asi nie. Gábor, hovoril si v úvode hneď o kultúrnej politike štátu. A to je veľmi zaujímavá vec, pretože kultúrna politika je súhrn zásad, cieľov, úloh a krokov štátu, miest, obcí, cirkví, odborov, politických strán, spoločenských tried, medzinárodných inštitúcií týkajúcich sa plánovitej starostlivosti o kultúru, jej podpory a novej tvorby. To sú také krásne všeobecné slová, čo je to kultúrna politika štátu. Ale pre mňa, človeka, ktorý naozaj 30 rokov som robil divadlo, organizoval koncerty, máme to múzeum, fakt ako venujem sa kultúre dlhé, dlhé roky, pre mňa je kultúra sloboda. A či je to už v Rimavskej Sobote nejaký koncert, alebo je to na Podpoľaní detský súbor, alebo je to divadielko na Záhorí, každý by mal dostať rovnakú šancu. Každý. Ale nech sa rozhoduje na základe toho, že či je naozaj dobrý ten projekt. No a tento pozmeňujúci zák... pozmeňujúci, pardon, návrh pána Michelka hovorí o tom, že budeme rozdávať tým, o ktorých si myslíme a vieme, že sú to naši ľudia a že tá kultúra bude naša národná, bude veľmi skvelá a bude sa páčiť pani ministerke, ktorá žije v Rakúsku. (Ruch v sále.)
12. schôdza NR SR - 13.deň - B. popoludní
Dátum: 2024-05-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

129. Pani poslankyňa, mne sa veľmi páči tá výzva, ktorú dávame stále, teda ja to nedávam, ale ktorú dávajú moji kolegovia koaliční, že veria, že to, nezahlasujú za to poslanci koalície, že veria v ich zdravý rozum. No ich zdravý rozum je ovplyvnený výškou budžetu, ktorý dostanú pre svojich blízkych, známych, pre kšefty, ktoré budú robiť. Verím, že, pani kolegyňa, už ste si tu uvedomili, že o čom je vláda Roberta Fica a ich poslancov. A hovorili ste aj o tom, že pani ministerka tu nie je. No, nie je tu a aj konanie pani ministerky aj teraz ukazuje, že ako to chcú oni vlastne robiť nielen s týmto fondom, ako chcú tú kultúru na Slovensku ovládať, lebo iné slovo neexistuje. Si predstavte, že pani ministerka si zavolá na koberec herca, ktorý si dovolil povedať, že ju nemá rád v predstavení. Tak pôjde na koberec. Toto sa dialo za komunis... za socializmu, pardon, komunizmus ste tu nemali, za socializmu. A toto, čo tu predložil pán Michelko, tak to je presne taký socialistický nátlak na umenie, že budeme si dávať do, alebo budeme podporovať veci, ktoré my chceme. My budeme podporovať to, čo sa nám páči. My si budeme predvolávať na koberec, koho my chceme. A kto nám nepôjde poruke, nebudete vy rozprávať v divadelnom predstavení, že semafor sa nemá zrážať a že tráva sa nemá huliť, že sa v parlamente nemá správať človek ako nejaký vyhúlený snehuliak.
12. schôdza NR SR - 13. deň - A. dopoludnia
Dátum: 2024-05-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

56. Julo, naozaj budeš počúvať žvásty, že aké, nemáš kožu na tvári, ako tu zlikvidoval všetko Matovič . Presne toto je ich rétorika, toto budú používať, skorej bola Radičová, teraz Matovič, za všetko možné je zodpovedný Matovič. Nie sú lacnejšie potraviny? – Matovič. Budeme okrádať Slovensko? – Zase musíme, lebo Matovič. Toto je neskutočné, čo robili vaši, vaši smerácki zlodeji, čo ste robili, čo tu robili smerácki dvanásť rokov a títo ich posluhovači, ktorí tu teraz rozprávajú o tom, že ako sme rozvrátili. No my sme dali ľuďom! Presne si to povedal, Julo, nekradli sme! Nedali sme Výbohovi! Nedali sme finančným oligarchom, ale všetky tie peniaze išli ľuďom a vy o nich rozprávate ako atómovky! To boli peniaze, ktoré išli naozaj zdravotníkom a ľuďom! To nešlo na nejaké ministerstvá! To nešlo Ficovým kamarátom! Vieš, oni sú, to je, to je neskutočná banda! Presne toto budú rozprávať, že tri a pol roka sme tu rozvracali. Čo sme rozvracali? Nič sa nerozvracalo, práve sa pomáhalo ľuďom! No, škoda, že ten Viskupič, tu naozaj nebol, lebo jeden je, to je, je osobný kamoš, ten s nimi bije bandu s touto smeráckou bandou, pretože naozaj ako namiesto toho, aby, aby rozprávali fakty, tak ti budú rozprávať, za všetko je zodpovedný Matovič. Predtým bola zodpovedná Radičová. Ale jedno je naozaj pravda. Všetky tie financie, ktoré boli použité, ktoré išli ľuďom, tak išli ľuďom a nešli žiadnemu, opakujem to ešte raz, Výbohovi. A nešli na kšefty, nešli na predražené, predražené zákazky. Julo, vieš, ty si im to presne teraz zdôvodnil. Dal si im absolútne faktické dôkazy, ale ich to nezaujíma. Vieš, čo povedia? Vieš, čo zase budú bez kože na tvári títo posluhovači Roba Fica, ktorí mu trčia z celého jeho krásneho tela, budú rozprávať, jak ste to tu rozvrátili. Opak je pravdou... (Prerušenie vystúpenia časomerom.)
12. schôdza NR SR - 12. deň - A. dopoludnia
Dátum: 2024-05-07
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

95. Ďakujem veľmi pekne. Chcel by som poprosiť, aby Národná rada preverila všetkých poslancov, ktorí nevedia vydokladovať svoje príjmy. Odôvodnenie. Prisahali sme tuná na svoju česť, že budeme čestne spravovať tento štát. Prosím preveriť všetkých, naozaj všetkých poslancov. (Ruch v sále. Prerušenie vystúpenia predsedajúcim.)
12. schôdza NR SR - 10. deň - A. dopoludnia
Dátum: 2024-05-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

18. Začnem Malatincom. Neklam! Vyprosujem si od teba, že si klamal, nikdy som nepovedal, že to nie je problém, neklam, ja som povedal, že to robíte z toho, nerozprávaj, neprerušuj ma, ja som povedal, ja som ťa neprerušoval, ja som povedal, že to je politická téma, ktorú ste, vy ste si z toho urobili politickú tému! Veď to je no... vyslovene naozaj je tu ten problém, nikde som nepovedal, že netreba tých medveďov strieľať. Klameš, klameš! Pán Hajko, ďakujem, že ste potvrdili, že sa naozaj prikrmuje všade a prikrmujú to neskutočným spôsobom. Pán Muňko, nie je premnožený orol, ale drobnú zver nemáme preto, že, pretože naozaj nemáme dobrý, dobré podmienky pre túto zver. Pán Garaj, vy tu o mne rozprávate, aký som ja poľovník? Kde je ten Garaj? Odišiel preč, odišiel? Fí, mne z Obýc prišlo na vás, čo ste vy za človeka, mám to tu rozprávať, ako vás vnímajú v Obyciach, čo o vás rozprávajú, prečo ste išli do SNS k Dankovi kšeftovať? Čo vy mi rozprávate, to všade, pán, pán Garaj, keby ste vedeli, čo o vás tam v Obyciach rozprávajú, tak sa presťahujete niekde na Sibír tam k onému, k Putinovi, ktorého milujete. No a, Huliak, vy tu rozprávate, vy tu ro... nebudem hovoriť Rudko, lebo to v živote mu nepoviem Rudko, Huliak, vy tu rozprávate o tom, aký som ja poľovník? Ja som od svojich šiestich rokov v lese, Huliak, nie som to čo vy. Kedysi ste rozprávali o poľovníckej komore a o Slovenskom poľovníckom zväze, aké sú to, aké sú to hydry, teraz ste s nimi, zapchali vám ústa spôsobom, že z vás spravili člena, vyprosujem si od vás toto kývanie, spravili z vás člena. Čo ste vy za poľovníka, Huliak? Ja o vás tiež viem, aký ste vy poľovník. Klamete, Huliak! Vy prikrmujete v celom tom vašom okolí nie desiatimi kilogramami kukurice, vy to tam nosíte jak, jak vlakmi. Huliak, vy tu idete ľudí dehonestovať, tie vaše žvásty, Huliak, čo rozprávate, keď si zahulíte pri rastline, tak to je čistá katastrofa! Ja len chcem povedať naozaj, a to, čo som povedal, prikrmovanie zakážme, zver kŕmime, divú zver kŕmime, medvede sú problém, problémové medvede strieľajme.
12. schôdza NR SR - 9.deň - B. popoludní
Dátum: 2024-04-30
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

126. Ďakujem veľmi pekne. Rasťo, ty veľmi veľakrát veľmi vhodne vystupuješ, naozaj veľmi vhodne, ale teraz si vystúpil megavhodne. Pretože naozaj si to popísal absolútne presne a dokonca ti nikto nemôže vyčítať ani mäkké ň z toho, čo si hovoril, lebo to bolo fakt odborné a medveďa si nestretol, ani si s ním nespal v nore, v doupieti. Absolútne s tebou súhlasím, problémom sú tie vnadiská, problémom je to, že my tú zver kŕmime. Nie 80-centimetrové duby, buky sú problémom, ale problém je to, že my tú zver kŕmime. A absolútne s tebou súhlasím, že naozaj tie zásahové tímy, ktorých je päť, päť, je Zásahový tím Ponitrie, Zásahový tím Juh, Zásahový tím Podpoľanie, Zásahový tím Západ, Zásahový tím Sever, v ktorom je štyri až šesť zamestnancov, to znamená, že tam je tridsať ľudí, tridsať. Pán Taraba tu hovoril desaťtisíce, pán Taraba (reakcia navrhovateľa), pozrite si svoje vystúpenie (reakcia navrhovateľa), dobre, dobre, tisíc. Tak dajme ich sto. V úvode ste hovorili, prerušujete ma. Pán Taraba hovoril o desiatkach tisíc v úvode, potom hovoril o tisícoch a môžem vám povedať, môžem vám povedať, že absolútne s vami súhlasím, sprofesionalizujme tieto zásahové tímy, dajme im naozaj vybavenie, veď dajte si, pán Taraba, tam ľudí, ktorých chcete vy, dajte, urobte im výcvik, urobte im naozaj odbornú prípravu, praktickú prípravu, sprofesionalizujme, ale nedajme to poľovníkom. Ja, ja poznám poľovníkov. Takže keď dáme, keď urobíme ešte dva zásahové tímy, kde bude desať ľudí, tak to bude sedem zásahových tímov, sedem krát desať je sedemdesiat, tak spravme sto ľudí, nech tam je, ale nech ten reakčný čas je... (Prerušenie vystúpenia časomerom.)